Α4-0331/95

Ψήφισμα σχετικά με την αλιεία στη Μεσόγειο

Το Eυρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με την πορεία των εργασιών και τις προοπτικές σχετικά με το κοινό καθεστώς αλιείας στη Μεσόγειο (COM(95)0106 - C4-0132/95),

- έχοντας υπόψη την πρόταση ψηφίσματος των κ.κ. Ligabue και Tajani εξ ονόματος της Ομάδας Forza Europa σχετικά με τα τεχνικά μέτρα διατήρησης των αλιευτικών πόρων στη Μεσόγειο (Β4-0388/95),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Αλιείας (A4-0331/95),

A. δεδομένου ότι η κοινή πολιτική της Ευρωπαϊκής Ένωσης περιέχει, βάσει των ευρωπαϊκών συνθηκών, κατευθύνσεις, διατάξεις και κανονισμούς για τη διαχείριση των αλιευτικών δραστηριοτήτων και την αξιοποίησή τους,

Β. επισημαίνοντας ότι η Κοινή Πολιτική Αλιείας σημείωσε μία προοδευτική εξέλιξη και ρύθμιση σε νομικό επίπεδο, και ότι θα αρχίσει μία νέα φάση εξέλιξης το 1996 με την πλήρη ένταξη της Ισπανίας και της Πορτογαλίας,

Γ. εκτιμώντας ότι το Eυρωπαϊκό Κοινοβούλιο σε θέματα κοινής αλιευτικής πολιτικής - όπως φαίνεται από τα σχετικά ψηφίσματά του κατά την διακυβερνητική διάσκεψη του 1996 - θα αναλάβει ολοένα και περισσότερο νομοθετικά καθήκοντα μέσω των διαδικασιών συναπόφασης επί των θεμελιωδών πράξεων της Κ.Α.Π.,

Δ. επισημαίνοντας ότι η Κ.Α.Π. δεν μπορεί να αφορά μόνον τη δραστηριότητα της Ευρωπαϊκής Ένωσης, αλλά πρέπει να οργανωθεί, μέσω των διεθνών σχέσεων, με τις τρίτες χώρες, με σκοπό τη διαχείριση των κοινών πόρων, λαμβάνοντας υπόψη την περιβαλλοντική ισορροπία, τις συμπληρωματικές δραστηριότητες που συνδέονται με τον τομέα, τις τεχνολογικές καινοτομίες, το ανθρώπινο δυναμικό και τις οικονομικές δυνατότητες,

Ε. επισημαίνοντας ότι ο στόλος της Ευρωπαϊκής Ένωσης που αλιεύει στη Μεσόγειο με 2,7 εκατ. Kv και 423.000 τόννους αντιπροσωπεύει αντίστοιχα το 22% και το το 32% του κοινοτικού στόλου,

ΣΤ. επισημαίνοντας ότι οι αλιευτικές δραστηριότητες διέρχονται, τον τελευταίο καιρό, μία διαρθρωτική κρίση, λόγω της μείωσης των αλιευτικών πόρων, της ανάπτυξης της οικολογικής ευαισθησίας την οποία πρέπει να λαμβάνουν υπόψη, η οποία τροφοδοτείται από φαινόμενα ανταγωνισμού από πλευράς τρίτων χωρών και από τις βιομηχανίες μεταποίησης,

Ζ. επισημαίνοντας ότι η αλιεία στην ΕΕ έχει διαφοροποιηθεί σημαντικά λόγω της ποικιλίας των καταστάσεων που διαπιστώνονται στον τομέα της αλιείας, αλλά και των βιολογικών διαφορών, και ότι η διαφοροποίηση αυτή προήλθε από τον οικονομικό ορθολογισμό που επεβλήθη με τους κοινοτικούς κανονισμούς και τους ολοένα και αυστηρότερους ελέγχους που διενεργούνται από τις εθνικές και διεθνείς αρχές[semigr ] ότι, παρά ταύτα, προκειμένου τα κοινοτικά προϊόντα, καθώς και αυτά που προέρχονται από τις Τρίτες Χώρες, να καταστούν πραγματικά ανταγωνιστικά, και προκειμένου να προστατευθούν οι καταναλωτές, αποδεικνύεται σκόπιμο και απαραίτητο να ενισχυθούν οι υγειονομικοί έλεγχοι των εισαγόμενων προϊόντων,

Η. επισημαίνοντας ότι η ποικιλία και η ελαστικότητα του τομέα της αλιείας - τόσο της εξειδικευμένης όσο και της βιοτεχνικής - επέτρεψε την διατήρηση ελαχίστων επιπέδων απασχόλησης, τα οποία όμως δεν εμπόδισαν να εκδηλωθεί η κρίση στον τομέα, ακόμη και όταν αφορούσαν συμπληρωματικές δραστηριότητες όπως η υδατοκαλλιέργεια,

Θ. επισημαίνοντας ότι σήμερα η διαχείριση της Κ.Α.Π. ασκείται στις ζώνες CΙEΜ και COPACE (Επιτροπή Αλιείας για τον Κεντρικό και Ανατολικό Ατλαντικό) μέσω του Tac (σύνολο επιτρεπόμενων αλιευμάτων) και των ποσοστώσεων βάσει των οποίων ρυθμίζεται η αλιευτική προσπάθεια και το θέμα των σχετικών αδειών,

Ι. υπενθυμίζοντας ότι υπάρχουν εξάλλου εμπειρίες διαχείρισης της αλιευτικής προσπάθειας βάσει ειδικών κανονισμών οι οποίοι αφορούν περιοχές της Ευρωπαϊκής Ένωσης και των τρίτων χωρών, όπως τη Βαλτική Θάλασσα και τη Μεσόγειο Θάλασσα,

ΙΑ. υπενθυμίζοντας ότι οι ρυθμίσεις αυτές, κυρίως όσον αφορά τη Βαλτική Θάλασσα, αφορούν το θέμα της διατήρησης της βιολογικής ποικιλίας του θαλάσσιου κόσμου, ρυθμίζουν την αλιευτική προσπάθεια και τον έλεγχό της, αξιολογούν τις ευαίσθητες περιοχές, ελέγχουν τη δύναμη του στόλου, δημιουργούν υπηρεσίες περιβαλλοντικής έρευνας και ασχολούνται με την παροχή κινήτρων στις ενώσεις παραγωγών για την εμπορευματοποίηση του προϊόντος, την προώθησή του, τις πολιτικές μάρκετιγκ,

ΙΒ. επισημαίνοντας ότι η περιοχή της Μεσογείου δεν είναι ιδιαίτερα σημαντική μόνον από στρατηγική άποψη, αλλά αποτελεί και ένα λεπτό σημείο πολιτικής και οικονομικής ισορροπίας αν ληφθούν υπόψη τα φαινόμενα θρησκευτικού φανατισμού που σημειώνονται στη Βόρεια Αφρική καθώς επίσης και το γεγονός ότι στην περιοχή αυτή υπάρχουν χώρες οι οποίες βρίσκονται σε πολεμική αναμέτρηση μεταξύ τους όπως οι δημοκρατίες της πρώην Γιουγκοσλαβίας,

ΙΓ. υπενθυμίζοντας ότι δεν πρέπει να λησμονούμε ότι υπάρχουν και άλλες περιοχές όπου σημειώνονται εντάσεις στη ζώνη αυτή, όπως η αραβο- παλαιστινιακή, στις οποίες η παρέμβαση της ΕΕ είναι θεμελιώδους σημασίας και πρέπει να θεωρείται στρατηγική με σκοπό την εδραίωση της ειρήνης σε αυτές,

ΙΔ. επισημαίνοντας ότι πρέπει να διευκρινισθεί με ποιό τρόπο οι διάφορες παρεμβάσεις της ΕΕ στην κατεύθυνση της περιοχής αυτής, περιλαμβανομένων και των σχετικών διεθνών συμφωνιών, ενδιαφέρουν και περιλαμβάνουν και τα θέματα αλιείας,

ΙΕ. εξάλλου, επισημαίνοντας εν προκειμένω ότι είναι πεπεισμένο ότι η αξία μιας μεσογειακής πολιτικής πρέπει να εννοείται όχι μόνον μέσω μιας θετικής και αποφασιστικής δράσης σε επίπεδο εξωτερικής πολιτικής της ΕΕ αλλά και με την υποβολή προτάσεων για οικονομικές και χρηματοδοτικές παρεμβάσεις, μέσω περιφερειακών επιλογών και με όποιον άλλο τρόπο κριθεί αναγκαίο.

ΙΣΤ. επισημαίνοντας ότι στη Μεσόγειο οι αλιευτικές δραστηριότητες δεν ενδιαφέρουν μόνον τις χώρες ΕΕ (Ιταλία, Ελλάδα, Ισπανία, Γαλλία) αλλά και πολυάριθμα πλοία από τρίτες χώρες: Ιαπωνία, Ταϊβάν αλλά και πολλά πειρατικά πλοία με σημαία του Παναμά, της Ονδούρα ή της Σιέρα Λεόνε, τα οποία αλιεύουν σε διεθνή ύδατα εξακολουθώντας να μην σέβονται τους κοινοτικούς κανονισμούς ή τις διεθνείς συστάσεις για την αλιεία τονοειδών που έχουν εκδοθεί από διεθνείς οργανισμούς και αλιεύουν αδιακρίτως κυρίως τον κόκκινο τόννο, πράγμα που αποτελεί καταχρηστική αλιεία η οποία εκτιμάται σε περισσότερους από 18.000 τόννους ετησίως,

ΙΖ. επισημαίνοντας ότι το σύνολο του κοινοτικού στόλου και του στόλου από τρίτες χώρες καταβάλλουν, σε πολυάριθμες περιπτώσεις, αλιευτική προσπάθεια με τεχνικές που αντιβαίνουν προς τους κοινοτικούς κανονισμούς πράγμα που θέτει εν κινδύνω την προστασία των αλιευτικών πόρων,

ΙΗ. υπενθυμίζοντας ότι πολλές μεσογειακές χώρες υπεγράμμισαν από καιρού την ανάγκη κοινής διαχείρισης των αλιευτικών πόρων, ευθυγράμμιση προς την επιστημονική έρευνα, ενεργοποίησης μορφών ελέγχου, έναρξης των διαδικασιών μετατροπής του τομέα, παρακολούθηση του περιβάλλοντος, ιχθυοτροφίας και υδατοκαλλιέργειας,

ΙΘ. υπενθυμίζοντας ότι ο διεθνής οργανισμός έχει εξασφαλίσει κάποια αξιοπιστία και μπορεί να αποτελεί μία σοβαρή προοπτική είναι ο Γ.Σ.Α.Μ., ο οποίος ενεργεί με συγκεκριμένα κριτήρια, τα οποία, σε πολλές περιπτώσεις, έχει παραλάβει από παραθαλάσσιες χώρες,

Κ. επισημαίνοντας ότι ο Γ.Σ.Α.Μ. αξιοποιείται καθιστώντας δεσμευτικές τις συστάσεις που εκδίδει και συντονίζοντας στη βάση αυτή τις κατευθύνσεις των διεθνών συμφωνιών στη Μεσόγειο, των διμερών συμφωνιών, προβλέποντας την ένταξη της Ευρωπαϊκής Ένωσης στον οργανισμό αυτό και αναλαμβάνοντας ρόλο διαχειριστικού οργάνου επί τη βάσει συμβάσεων για την περιοχή της Μεσογείου[semigr ]

ΚΑ. εκτιμώντας ότι ο Γ.Σ.Α.Μ. μπορεί, εξάλλου, να είναι το μέσον για μία ανάλυση σχετικά με την κατάσταση των αποθεμάτων των αλιευτικών πόρων αλλά και σημείο αναφοράς των φορέων που λειτουργούν με βάση την ΚΟΑ στην περιοχή της Μεσογείου,

ΚΒ. λαμβάνοντας υπόψη την ανάγκη εφαρμογής των προληπτικών κριτηρίων που εγκρίθηκαν στη Διάσκεψη των Ηνωμένων Εθνών για το Περιβάλλον και την Aνάπτυξη η οποία έλαβε χώρα στο Ρίο,

ΚΓ. επισημαίνοντας ότι η Μεσόγειος έχει καταστεί ένα ολοένα και περισσότερο ευαίσθητο οικοσύστημα, και ότι τούτο απεδείχθη από πολλές επιστημονικές αναλύσεις που απέδειξαν με ποιό τρόπο το οικοσύστημα είχε υποστεί σοβαρή διασάλευση της ισορροπίας του, λόγω της μόλυνσης από τα βιομηχανικά και αστικά λύμματα (και τούτο κυρίως λόγω ελλείψεως επενδύσεων και τεχνολογίας στις τρίτες χώρες),

ΚΔ. επσημαίνοντας τη δημογραφική ανάπτυξη περί τη Μεσόγειο (θάλασσα κυρίως κλειστή, τα ύδατα της οποίας ανανεώνονται με αργούς ρυθμούς) πράγμα που έχει αρνητικές επιπτώσεις στο βιολογικό κύκλο και στο οικοσύστημα και το οποίο έχει επιδράσει έμμεσα προκαλώντας τροποποίηση των αλιευτικών συστημάτων λόγω της πρόκλησης συγκεκριμένων βιολογικών ανισορροπιών.

ΚΕ. υπενθυμίζοντας την ευρωμεσογειακή Διάσκεψη της Βαρκελώνης του Νοεμβρίου 1995 η οποία εξεδήλωσε ενδιαφέρον για τη στρατηγική αξία της περιοχής αυτής στα πλαίσια της Ε.Ε. όσον αφορά τη σχέση Βορρά-Νότου, τις οικονομικές ανταλλαγές μεταξύ των χωρών, τις σχέσεις που αφορούν τα περιβαλλοντικά θέματα,

ΚΣΤ. υπενθυμίζοντας ότι στα πλαίσια της διάσκεψης αυτής, αφορούσε ειδικότερα την αλιεία,

ΚΖ. υπενθυμίζοντας ότι είναι σκόπιμο να πραγματοποιηθεί μία συγκεκριμένη ανάλυση από την οποία θα προκύψουν και θετικά στοιχεία που πρέπει να αναφερθούν: πράγματι, υπάρχουν εδραιωμένες σχέσεις συνεργασίας στον τομέα της έρευνας και της υδατοκαλλιέργειας οι οποίες ενδιαφέρουν και την αλιευτική προσπάθεια στην περιοχή της Μεσογείου, που μπορούν να αποτελέσουν ουσιώδες σημείο αναφοράς για την αλιευτική πολιτική της ΕΕ,

ΚΗ. επισημαίνοντας ότι στην περιοχή της Αδριατικής και σε άλλες ομοιογενείς περιοχές, λόγω του ότι αντικειμενικά είναι ώριμες οι συνθήκες όσον αφορά τις οικονομικές, περιβαλλοντικές και διεθνείς σχέσεις, μπορούν να δοκιμασθούν μορφές διαχείρισης, με πολυμερή χαρακτηριστικά σε συνδυασμό με την ΚΟΑ και τον ΓΣΑΜ, μορφές διαχείρισης που αφορούν τις αλιευτικές δραστηριότητες, την υδατοκαλλιέργεια και την βιολογική ισορροπία του περιβάλλοντος,

ΚΘ. εκτιμώντας ότι η περιοχή αυτή έχει εξάλλου σοβαρά προβλήματα ευαισθησίας ορισμένων ειδών λόγω υπερβολικής αλίευσής τους και ότι τα προβλήματα αυτά μπορούν να αντιμετωπισθούν μόνο στα πλαίσια μιας συμβατικής συνενόησης μεταξύ χωρών της ΕΕ και τρίτων χωρών, δεδομένου ότι, δια λόγους βιολογικούς και μορφολογικούς, είναι κοινά,

Λ. εκτιμώντας ότι αυτές οι μορφές πειραματισμού μπορούν, μέσω των απαραίτητων επιστημονικών και περιβαλλοντικών αναλύσεων, να επιτρέψουν την οργάνωση μορφών αυτοδιαχείρισης των αλιευτικών πόρων από πλευράς αλιευτικών ενώσεων, οργανωμένων σε πολυεθνική βάση ή, κατά είδη, ακόμη και σε περιφερειακό επίπεδο,

ΛΑ. εκτιμώντας ότι η ΚΟΑ θα πρέπει να διαφοροποιηθεί για να αντιμετωπίσει την κρίση και όλα τα συναφή θέματα, και ότι, στην παρούσα περίοδο της κρίσης, είναι απαραίτητο να αποφευχθούν διαδικασίες επανεθνικοποίησης, ενώ αντιθέτως είναι σκόπιμο να εξαρθούν θετικές πολιτικές σε ομοιογενείς και περιφερειακές περιοχές, με κοινά βιολογικά, γεωγραφικά και περιβαλλοντικά χαρακτηριστικά, υπό την προϋπόθεση βεβαίως ότι οι πολιτικές αυτές δεν θα αποκλίνουν από τις κοινές αρχές που διέπουν όλα τα είδη αλιείας καθώς και τους αλιευτικούς στόλους που υπάγονται στην κοινή αλιευτική πολιτική,

ΛΒ. επισημαίνοντας ότι στην περιοχή της Μεσογείου, εκτός από το ειδικό κανονιστικό πλαίσιο της ΚΟΑ, υπάρχουν εθνικές νομοθεσίες με μεγάλες διαφορές μεταξύ τους οι οποίες θα πρέπει να εναρμονισθούν με τον εντοπισμό κοινών ευαίσθητων περιοχών, περιοχών με θαλάσσια πάρκα, πράγμα το οποίο θα μπορούσε να οργανωθεί ακόμη και σε υπερεθνικό επίπεδο,

ΛΓ. εκτιμώντας ότι η νομοθετική εναρμόνιση όσον αφορά ειδικότερα την εφαρμογή της βιολογικής ανάπαυσης, είναι απαραίτητη για τους ιχθυότοπους όπου ένα είδος ιχθύων αναπαράγεται και για τους ιχθυότοπους όπου το ίδιο είδος ιχθύων αλιεύεται,

ΛΔ. επισημαίνοντας ότι το Eυρωπαϊκό Κοινοβούλιο είναι πεπεισμένο ότι οι ρυθμίσεις αυτές, είτε προέρχονται από τις εθνικές αρχές, είτε από τους κοινοτικούς οργανισμούς, δεν θα μπορούν να παραβλέψουν την ένταξη σε αυτές και τη συνεργασία των τοπικών αλιευτικών ενώσεων, τις ικανότητες αυτορύθμισής τους, αποσκοπώντας σε μία ισόρροπη σχέση μεταξύ χρησιμοποίησης των αλιευτικών πόρων, ανάπτυξής τους και αποκατάστασης της περιβαλλοντικής ισορροπίας, αρχές τις οποίες οι αλιείς και οι ενώσεις τους θα μπορούν να αναπτύξουν μέσω μορφών αυτοδιαχείρισης των αλιευτικών δραστηριοτήτων σε συγκεκριμένες περιοχές με ομοιογενή χαρακτηριστικά, σύμφωνα με το είδος του στολίσκου, το είδος των αλιευμάτων, προωθώντας ιδιαίτερα τον προσανατολισμό προς την αλιεία μικρής κλίμακος και τη μείωση της αλιείας με μηχανότρατα, την υδατοκαλλιέργεια και τις δραστηριότητες μεταποίησης και διάθεσης στην αγορά των αλιευτικών προϊόντων,

ΛΕ. επισημαίνοντας ότι η ένταξη και η ευαισθητοποίηση των αλιέων δεν είναι δυνατόν να γίνει μεμονωμένα, αλλά μέσω της προώθησης, της υποστήριξης και της οργάνωσης των διαφόρων φάσεων για τη δημιουργία αλιευτικών ενώσεων,

ΛΣΤ. επισημαίνοντας ότι οι ενώσεις αυτές πρέπει να διέπονται από κανόνες και να έχουν χαρακτηριστικά ανεγνωρισμένα σε εθνικό και διεθνές επίπεδο, ώστε η τελική συμφωνία να αφορά τουλάχιστον το 85% των αλιέων ενός είδους αλιευμάτων ή ενός αλιευτικού τομέα ή να διαθέτουν στο εμπόριο και να μεταποιούν - τουλάχιστον με πενταετή προγραμματισμό - το 30% - 40% - 50% - 60% - 75% των ιχθύων,

ΛΖ. επισημαίνοντας ότι προβλέπεται οι ενώσεις να μπορούν οργανωθούν ακόμη και σε περιφερειακή βάση, για συγκεκριμένα είδη αλιείας, ιχθυοτροφείων, ή υδατοκαλλιέργειας συγκεκριμένων ειδών με την δυνατότητα πιστοποίησης των αρχικών ειδών, των αλιευτικών μεθόδων, περιλαμβανομένων και των υγειονομικών συνθηκών,

ΛΗ. υπενθυμίζοντας ότι στις ενώσεις, όσον αφορά τη Μεσόγειο, θα μπορούν να διατίθενται κατά προτεραιότητα χρηματοδοτικές ενισχύσεις, στο βαθμό που θα ποικίλλουν τις δραστηριότητές τους, στην κατεύθυνση της μείωσης της αλιευτικής προσπάθειας και της ανάπτυξης συναφών δραστηριοτήτων (βιοτεχνική αλιεία, αλιευτικός τουρισμός, έλεγχος της ρύπανσης, ανάπτυξη της επιμόρφωσης των χωρών που ασχολούνται με αλιεία προς νέες τεχνικές με ηπιότερες περιβαλλοντικές επιπτώσεις),

ΛΘ. επισημαίνοντας ότι η ίδια αρχή περί προτεραιότητος των χρηματοδοτήσεων θα αφορά τις ενώσεις εκείνες που αναπτύσσουν δράση διαπεριφερειακής ένταξης των αλιέων μεταξύ των διαφόρων χωρών της ΕΕ και τρίτων χωρών, ειδικότερα των αναπτυσσόμενων που έχουν πρόσβαση στη Μεσόγειο ή αυτών που έχουν συνάψει συμφωνίες σύνδεσης ή έχουν προωθήσει ουσιαστικά τις σχέσεις τους με την ΕΕ,

Μ. υπενθυμίζοντας ότι θεωρεί ότι ο ρόλος των ενώσεων είναι θεμελιώδης για τη δημιουργία μορφών συμμετοχής των ενασχολουμένων με την αλιεία, ώστε οι αλιείς, μέσω διαφόρων συνεταιριστικών μορφών, συνεργατικές και συνεταιρισμούς αλιέων, να μπορούν να χρησιμοποιούν τα προβλεπόμενα χρηματοδοτικά όργανα για την τόνωση του τομέα, δημιουργώντας οργανώσεις αλληλεγγύης και αλληλοβοήθειας οι οποίες είναι χρήσιμες σε περιόδους κρίσεως,

ΜΑ. επισημαίνοντας ότι συμφωνεί συνεπώς να προβλέψει μορφές οικονομικής υποστήριξης μέσω της αποτελεσματικότερης, δίκαιης και ισόρροπης διανομής των πόρων της ΕΕ, σε συμφωνία με τον προγραμματισμό σε κοινοτικό και εθνικό επίπεδο,

ΜΒ. επισημαίνοντας ότι η ένταξη των χωρών που ασχολούνται με την αλιεία πρέπει να αφορά και την δραστήρια παρέμβαση στην αγορά μέσω των σύγχρονων μεθόδων διάθεσης στο εμπόριο των αλιευμάτων και την προγραμματισμένη ρύθμιση της σχετικής αλιευτικής προσπάθειας, ώστε να εξασφαλίζεται δίκαιη ισορροπία μεταξύ ζήτησης και προσφοράς, και, συνεπώς, η τιμή του προϊόντος,

ΜΓ. εκτιμώντας ότι, λόγω των ιδιαίτερων χαρακτηριστικών τους, οι τεχνικές ρυθμίσεις της Μεσογείου πρέπει να είναι γενικού χαρακτήρος, διαθέτοντας τη δυνατότητα να παρέμβουν, εάν χρειασθεί σε θέματα που αφορούν τα αλιευτικά εργαλεία, την ισχύ των πλοίων, λαμβάνοντας υπόψη την σημειούμενη πρόοδο σε επίπεδο τεχνικο-επιστημονικών γνώσεων,

ΜΔ. λαμβάνοντας υπόψη την ανάγκη εξασφάλισης της αναπαραγωγής των ειδών.

ΜΕ. επισημαίνοντας την ανάγκη να θεσπισθούν οι διατάξεις που αφορούν το ελάχιστο μέγεθος των ματιών των δικτύων βάσει βιολογικών κριτηρίων που να λαμβάνουν υπόψη το μέγεθος των ιχθύων που γεννούν για πρώτη φορά,

ΜΣΤ. υπενθυμίζοντας ότι θα πρέπει να προσαρμοσθούν καταλλήλως τα τεχνικά μέτρα που αφορούν τα αλιευτικά εργαλεία και να εξασφαλιστεί το θέμα της ασφάλειας κατά την εργασία,

ΜΖ. υπενθυμίζοντας ότι οι νομικοί και οι κοινωνικοί κανόνες που διέπουν την αλιευτική δραστηριότητα στα πλοία και στην ξηρά θα πρέπει να περιλάβουν παραμέτρους ευρωπαϊκής αναφοράς, ενώ θα πρέπει να ρυθμιστούν ο μέγιστος χρόνος εργασίας και ο ελάχιστος χρόνος ανάπαυσης,

ΜΗ. επισημαίνοντας ότι θα χρειασθεί, εξάλλου, να εναρμονισθούν οι διατάξεις σχετικά με τα αλιευτικά πλοία, με σκοπό την αποφυγή μη ασφαλών συνθηκών εργασίας με επικίνδυνα εργαλεία, των απαράδεκτων ωραρίων εργασίας και την χρησιμοποίηση λαθραίων πλοίων που δεν ανταποκρίνονται στα ισχύοντα κριτήρια με ναυτικούς από τρίτες χώρες,

ΜΘ. εκτιμώντας ότι ο Κανονισμός (ΕΚ) 1626/94, ο οποίος ρυθμίζει τα θέματα της αλιείας στη Μεσόγειο, αποτελεί σημαντικό βήμα προς τα εμπρός, μολονότι ως προληπτικό μέτρο είναι ανεπαρκής, λόγω της βιολογικής ποικιλίας της περιοχής της Μεσογείου. Η αλιευτική προσπάθεια πρέπει να ρυθμισθεί συνεπώς ολοένα και περισσότερο με βάση τα μάτια των δικτύων, τον σχετικό τεχνικό εξοπλισμό, την ισχύ των κινητήρων, τον απαιτούμενο χρόνο ανάπαυσης στις ζώνες αναπαραγωγής ή τις ευαίσθητες ζώνες που εξασφαλίζουν τον πολλαπλασιασμό των αλιευμάτων, καθώς και μέσω συστημάτων ολοκληρωμένης διαχείρισης των παράκτιων περιοχών, με την τοποθέτηση τεχνητών φραγμάτων, τη μείωση του χρόνου αλιείας και των αλιευσίμων ποσοτήτων, και την συστηματική εφαρμογή περιόδων απαγόρευσης της αλιείας,

Ν. επισημαίνοντας ότι οι κανονισμοί αυτοί πρέπει να εξασφαλίζουν όχι μόνο την εφαρμογή τους από τις ενώσεις παραγωγών, αλλά και την εναρμόνιση των εθνικών νομοθεσιών, ώστε να εξασφαλίζεται μία ενιαία στάση στην περιοχή της Μεσογείου, και τα διαφορετικά επίπεδα νομοθεσίας και ανάπτυξης να μην παρεμποδίζουν τον ανταγωνισμό,

ΝΑ. υπενθυμίζοντας ότι προκειμένου να είναι αποτελεσματικοί οι κανονισμοί πρέπει να προβλέπουν συγκεκριμένα προγράμματα τα οποία να θέτουν μακροπρόθεσμους και μεσοπρόθεσμους στόχους για την διαχείριση και τον έλεγχο των ιχθυαγορών, προγραμμάτων που θα εκπονούνται από πρακτορεία,

ΝΒ. επισημαίνοντας ότι τα προγράμματα αυτά, σε συντονισμό με τη διαχείριση των πόρων και τον σεβασμό των περιβαλλοντικών περιορισμών, και με την απαραίτητη τεχνικο-επιστημονική κάλυψη, πρέπει να εξασφαλίσουν τη συμμετοχή των οικολογικών και των αλιευτικών ενώσεων,

ΝΓ. εκτιμώντας ότι είναι πλέον γενικά παραδεκτό κατά κάποιο τρόπο ότι ορισμένες τεχνικές αλιείας όπως λ.χ. τα επιπλέοντα δίκτυα, πράγμα που αναφέρεται σε πολλά ψηφίσματα του ΕΚ και άλλων διεθνών οργανισμών, πρέπει να απαγορευθούν σε ολόκληρη την περιοχή της Μεσογείου ανεξαιρέτως, και ότι η απαγόρευση αυτή πρέπει να ισχύει σε όλες τις διαπραγματεύσεις και τις διμερείς και πολυμερείς συμφωνίες που σκοπεύει να συνάψει η Ευρωπαϊκή Ένωση με τρίτες χώρες, τόσο για την περιοχή της Μεσογείου όσο και για άλλες θαλάσσιες περιοχές,

ΝΔ. εκτιμώντας ότι πρέπει να αρχίσει άμεσα η πραγματική καταγραφή όλων των υπό μετατροπή διαρθρώσεων και να εφαρμοσθούν τα μέτρα για τον απαραίτητο έλεγχο χρησιμοποιώντας όχι μόνο τα όργανα θαλάσσης αλλά και τα συστήματα τηλεανίχνευσης,

ΝΕ. επισημαίνοντας ότι η αλιευτική προσπάθεια και ο αναπροσανατολισμός του τομέα μπορούν να εναρμονισθούν μέσω μιας αποτελεσματικότερης διαχείρισης των διαρθρωτικών ταμείων και των ειδικών προγραμμάτων όπως το Χρηματοδοτικό Όργανο Προσανατολισμού της Αλιείας (FOP), τα οποία πρέπει να χρησιμεύουν ολοένα και περισσότερο ως πλαίσιο αναφοράς των πολυετών επιχειρησιακών προγραμμάτων για όλες τις χώρες της Ένωσης[semigr ] ότι για τα επιμέρους θέματα του αναπροσανατολισμού πρέπει να λαμβάνεται υπόψη η προστασία των εισοδημάτων, ώστε να αποφεύγεται η κλιμάκωση της έντασης μεταξύ των διαφόρων αλιευτικών επαγγελμάτων, προβλέποντας ταυτοχρόνως τη δυνατότητα κατάλληλης επιμόρφωσης και εξειδίκευσης των αλιέων,

ΝΣΤ. επισημαίνοντας ότι ορισμένες αλιευτικές δραστηριότητες πρέπει να αξιολογηθούν όσον αφορά τις αρνητικές επιπτώσεις που ενδέχεται να έχουν στο θαλάσσιο περιβάλλον και την αναπαραγωγή των ειδών,

ΝΖ. εκτιμώντας ότι, προς τούτο, πρέπει να προβλεφθεί ένας σταδιακός αναπροσανατολισμός με την εφαρμογή δεκαετούς προγράμματος όσον αφορά την αλιεία με μηχανότρατες, καθώς και με στοβιλοφυσητήρες, μέσω της μείωσης ισχύος των κινητήρων, της εναρμόνισης και της ελάττωσης της χωρητικότητος, της αύξησης της περιόδου διακοπής της αλιείας βάσει συγκεκριμένων επιστημονικών αξιολογήσεων[semigr ] ότι είναι σκόπιμο, προκειμένου να διατηρηθούν οι παραγόμενες ποσότητες, να προωθηθεί η υδατοκαλλιέργεια, και συγκεκριμένα δοκιμάζοντας την εκτροφή νέων ειδών σε ιχθυοτροφεία,

ΝΗ. επισημαίνοντας ότι, σε κάθε περίπτωση, κατά τα προσεχή έτη η αλιευτική προσπάθεια θα πρέπει να περιορισθεί, λαμβανομένων υπόψη της περιβαλλοντικής ισορροπίας και της διατήρησης των ειδών,

ΝΘ. επισημαίνοντας ότι είναι σκόπιμο να εφαρμοσθούν νέα προγράμματα στο πλαίσιο της κοινής αλιευτικής πολιτικής, τα οποία να αφορούν την ανασυγκρότηση, προγράμματα περιφερειακού χαρακτήρα κατά ομοιογενείς περιοχές, προγράμματα τύπου Leader,

Ξ. επισημαίνοντας ότι τα νέα αυτά προγράμματα πρέπει να αφορούν την τεχνική μετατροπή ορισμένων αλιευτικών δραστηριοτήτων οι οποίες αντιβαίνουν προς την βιολογική ικανότητα των ειδών, λαμβάνοντας υπόψη επίσης και το σχετικό ανθρώπινο δυναμικό καθώς και τη διατήρηση των εισοδημάτων και της απασχόλησης, παραχωρώντας προτεραιότητα στα προγράμματα που προτείνονται από τις ανεγνωρισμένες από τους αλιείς ενώσεις καθώς και στους αλιευτικούς τομείς που διέρχονται φάση κρίσης και ανασυγκρότησης, πράγμα που επιβεβαιώθηκε από την Επιτροπή σε συναπόφαση με το ΕΚ,

ΞΑ. υπενθυμίζοντας ότι η Μεσόγειος, λόγω των γεοπολιτικών χαρακτηριστικών της απαιτεί όλως ιδιαίτερη προσοχή από πλευράς κοινοτικών οργανισμών ώστε διάφορες τρίτες χώρες να μην δημιουργήσουν ζώνες αποκλειστικής αλιείας ή να μην επεκτείνουν τα χωρικά τους ύδατα μέχρι τη λεγόμενη διαχωριστική γραμμή, πράγμα που, σε ορισμένες περιπτώσεις (όπως η Αδριατική, το Αιγαίο Πέλαγος, το Ιόνιο Πέλαγος, ο πορθμός της Σικελίας), θα μπορούσε όχι μόνον να προκαλέσει μία αδιέξοδη για τον τομέα κρίση, αλλά και να έχει σοβαρές διεθνείς επιπτώσεις, δραματικότερες ακόμη από αυτές που σημειώθηκαν προσφάτως με ορισμένες χώρες του Οργανισμού Αλιείας του Βορειοδυτικού Ατλαντικού (ΝΑFO),

ΞΒ. επισημαίνοντας ότι οι αλιευτικές συμφωνίες που αφορούν την περιοχή της Μεσογείου, περιλαμβανομένων και των διμερών συμφωνιών που συνήφθησαν για επείγοντες λόγους, πρέπει, σε κάθε περίπτωση, να εναρμονισθούν με τους κοινοτικούς κανονισμούς, αλλά και με τις κατευθύνσεις του FAO και τους προσανατολισμούς του ΓΣΑΜ καθώς και την σύμβαση για το θαλάσσιο δίκαιο που τέθηκε σε ισχύ στις 16 Νοεμβρίου 1994,

1. υποστηρίζει και ενστερνίζεται την ανωτέρω ανάλυση και στόχους[semigr ]

2. καλεί την Επιτροπή, το Συμβούλιο, τις εθνικές και περιφερειακές αρχές, τις ενώσεις αλιέων και καταναλωτών, καθώς και τις περιβαλλοντικές ενώσεις να εργασθούν στην κατεύθυνση που καθορίζεται στο σημείο 1), των επισήμων διακηρύξεων της Κρήτης το Δεκέμβριο του 1994, αλλά θεωρεί ότι πρέπει να δοθεί προτεραιότητα στην ανάγκη να σέβονται οι αλιείς ανοικτής θαλάσσης τα διεθνή μέτρα σε θέματα διατήρησης και διαχείρισης (Compliance Agreement);

3. εκτιμά ότι πρέπει να αξιοποιηθεί πλήρως ο ΓΣΑΜ, με την προσχώρηση της ΕΕ ως Ενώσεως, ακόμη και εκ παραλλήλου προς τα ήδη συνδεδένα με τον ΓΣΑΜ κράτη μέλη, και, προκειμένου να μην προταθεί ένα πρότυπο τύπου FAO αλλά και προκειμένου να εξαρθεί ο ρόλος του ΓΣΑΜ, τα κράτη μέλη της Ένωσης να αναθέσουν αποκλειστική αρμοδιότητα στην ΕΕ, λαμβανομένων υπόψη των ιδιαιτεροτήτων των αλιευτικών οργανισμών των επιμέρους χωρών[semigr ]

4. εκτιμά επίσης απαραίτητο η ΕΕ να ενταχθεί στον ΓΣΑΜ με όλο το βάρος και την ζωτικότητά της ήδη από της Γενικής Συνέλευσης του 1997, φροντίζοντας ώστε ο ΓΣΑΜ να ευνοήσει και τη σύναψη πειραματικών συμβάσεων μεταξύ χωρών της Ένωσης και τρίτων χωρών που εντάσσονται στον ΓΣΑΜ για τη διαχείριση ομοιογενών μεσογειακών περιοχών στις οποίες η βιολογική υποβάθμιση του περιβάλλοντος και η κρίση του τομέα της αλιείας επιβάλλουν έκτακτες παρεμβάσεις και προωθημένες και οικολογικά κατάλληλες μορφές διαχείρισης των αλιευτικών πόρων, οι οποίες να ευνοούν την ελάττωση της αλιευτικής προσπάθειας, την εποχιακή αλιεία, τα προστατευόμενα θαλάσσια πάρκα, την βιολογική ανάπαυση και την ενσωμάτωση των εισοδημάτων και της απασχόλησης μέσω ειδικών μέτρων, μέτρων υποστήριξης της Ευρωπαϊκής Ένωσης και των χωρών που έχουν προσχωρήσει στην πειραματική σύμβαση[semigr ]

5. ζητεί να πραγματοποιηθεί μία ευρωμεσογειακή διάσκεψη για τη θάλασσα στο πλαίσιο της παρακολούθησης της Διάσκεψης της Βαρκελώνης[semigr ] αναμένει από την Επιτροπή να υποστηρίξει αποφασιστικά την πρωτοβουλία αυτή[semigr ] θεωρεί ότι μία τέτοια συνάντηση θα μπορούσε να πραγματοποιηθεί από τον ΓΣΑΜ και την Ευρωπαϊκή Ένωση σε κατάλληλο γεωπολιτικό χώρο[semigr ]

6. ζητεί η Ευρωπαϊκή Ένωση να ενεργήσει με δυναμικό τρόπο υπέρ των θαλασσίων ζωνών που αντιμετωπίζουν προβλήματα και ανεργία μέσω ενός προγράμματος «Leader της θάλασσας»[semigr ] αναμένει από την Επιτροπή να προωθήσει το σχέδιο αυτό που θα επέτρεπε την κατάρτιση αναπτυξιακών σχεδίων ολοκληρωμένων οικονομικών αναπτυξιακών σχεδίων, την συμπληρωματικότητα γης-θαλάσσης, την ανάληψη εκπαιδευτικών δράσεων και δράσεων ενημέρωσης, τη δημιουργία δικτύων εμπορευματοποίησης[semigr ]

7. επαναλαμβάνει την ανάγκη εντοπισμού, μέσω της έρευνας και της περιβαλλοντικής παρακολούθησης, των περιοχών που παρουσιάζουν ομοιογενή από βιολογικής ή περιβαλλοντικής απόψεως χαρακτηριστικά, ή στις οποίες ζούν τα ίδια είδη ιχθύων, ούτως ώστε να επιταχυνθεί, για τις περιοχές αυτές, η νομοθετική εναρμόνιση η οποία θα οδηγήσει στην προσεκτική και ορθολογιστική διαχείριση των αλιευτικών πόρων[semigr ]

8. εκτιμά, εξάλλου, ότι η μεσογειακή πολιτική πρέπει να αναπτυχθεί μέσω συνολικών συμφωνιών για την περιοχή και ότι ορισμένες επιλογές απορρύπανσης, όπως αυτές που αφορούν τα τοξικά και βλαβερά απόβλητα δεν επιδέχονται άλλης αναβολής, και ότι, προς το σκοπό αυτό, πρέπει να χορηγηθούν έκτακτες χρηματοδοτήσεις και να συναφθούν έκτακτες συμφωνίες, στις βιομηχανικές και αστικές περιοχές που δημιουργούν την περισσότερη ρύπανση[semigr ]

9. εκφράζει την ανάγκη αξιοποίησης των αλιευμάτων της Μεσογείου μέσω της ορθής προώθησης των νωπών και μεταποιημένων προϊόντων που θα συνοδεύονται από πιστοποιητικό καταγωγής, στόχος ο οποίος θα επιτευχθεί με τη δημιουργία μιας κατάλληλης και σύγχρονης τεχνικής και εμπορικής υποδομής η οποία μέσω ενός ραδιοτηλεματικού αλληλοδραστικού συστήματος, θα παρακολουθεί, σε πραγματικό χρόνο, τη ζήτηση και την προσφορά και θα επιτρέψει τον συντονισμό επί τοπικού, εθνικού και ευρωπαϊκού επιπέδου των επαγγελματιών του τομέως της αλιείας, της εμπορίας και της διανομής των προϊόντων του καθώς και στους διαφοροποιημένους τομείς της βιομηχανικής μεταποίησης και του τουρισμού που έχει σχέση με την αλιεία[semigr ]

10. επιθυμεί, εξάλλου, να αναληφθούν συγκεκριμένες ερευνητικές δραστηριότητες βάσει λεπτομερούς προγραμματισμού, αποφεύγοντας την αποσπασματική αντιμετώπιση που δεν εξυπηρετεί συγκεκριμένους στόχους, και τούτο με τη βοήθεια τράπεζας δεδομένων την Ένωσης επί των ερευνητικών προγραμμάτων και των αποτελεσμάτων τους καθώς και τράπεζας δεδομένων για τα εκπονούμενα ή τα υπό εφαρμογή προγράμματα στην περιοχή της Μεσογείου με τη χρηματοδότηση της Ένωσης ή των κρατών μελών, ή τρίτων χωρών καθώς και δημόσιων ή ερευνητικών ιδρυμάτων[semigr ] ελέγχοντας έτσι την κατάσταση μπορούν να αποφευχθούν επικαλύψεις και κατάτμηση των δυνατοτήτων στον τομέα της έρευνας. Εκτιμά ότι, στον τομέα της έρευνας, τα ευρωπαϊκά και τα εθνικά προγράμματα, καθώς και τα προγράμματα ερευνητικών ινστιτούτων ή περιφερειακών οργανισμών πρέπει να υποβάλλονται προς έλεγχο στις αρμόδιες εθνικές ή περιφερειακές τεχνικές και επιστημονικές επιτροπές που έχουν προς τούτο συσταθεί, να γνωστοποιούνται στην τράπεζα δεδομένων της Ένωσης και να συμφωνούν με αυτά, κατά προτεραιότητα, οι περιβαλλοντικές ενώσεις, οι ενώσεις προστασίας των καταναλωτών και οι αλιευτικές ενώσεις[semigr ]

11. υπογραμμίζει την σημασία που έχει η προώθηση των πρωτοκόλλων συνεργασίας μεταξύ των χωρών της Ευρωπαϊκής Ένωσης και των τρίτων χωρών οι οποίες βρέχονται ή αλιεύουν στη Μεσόγειο, μέσω της οργάνωσης διασκέψεων και εκθέσεων ειδικά για τους αλιείς της Μεσογείου, ούτως ώστε οι ίδιοι, πρώτοι να ευαισθητοποιηθούν για να ανάγκη θέσπισης κοινών κανόνων, εκτονώνοντας με τον τρόπο αυτό όλες τις διενέξεις που πηγάζουν από τις συνήθειες των αλιέων ή από εθνικά συμφέροντα να αλιεύουν πέραν των επιτρεπομένων σάυτούς περιοχών αλίευσης,

12. τέλος, εκτιμά ότι πρέπει να διενεργούνται έλεγχοι στην περιοχή της Μεσογείου με χερσαία και θαλάσσια μέσα[semigr ] μέσα ελέγχου που θα ενισχυθούν και θα συντονισθούν με τις εθνικές και περιφερειακές αρχές και τις περιβαλλοντικές ενώσεις, τις ενώσεις προστασίας των καταναλωτών και αυτοδιαχείρισης των αλιέων, στο πλαίσιο συμβάσεων και ειδικών προγραμμάτων που θα καταρτίζονται κατ' έτος και θα αφορούν συγκεκριμένες αλιευτικές περιόδους ή δράσεις επίβλεψης που θα αποτελέσουν αντικείμενο πρωτοκόλλου συμφωνίας. Οι έλεγχοι αυτοί θα πρέπει, εξάλλου, να διενεργούνται ολοένα και περισσότερο μέσω οργάνων ανάλυσης και προσανατολισμού νέας τεχνολογίας, ώστε να διαπιστώνεται η κατάσταση της βιομάζας και η δυναμικότητα των ειδών, καθώς και η κατάσταση της αλιευτικής προσπάθειας και οι επιπτώσεις της, φροντίζοντας ώστε για ορισμένα είδη να υπάρχει και μία τράπεζα δεδομένων σε πραγματικό χρόνο σχετικά με την πορεία της αλιευτικής περιόδου μέσω σύνδεσης με τα πλοία, πράγμα που θα επιτρέπει την διαπίστωση των απορρίψεων στη θάλασσα και της χρησιμοποίησης αλιευτικών εργαλείων[semigr ]

13. εν πάση περιπτώσει και λαμβάνοντας υπόψη τις ιδιαιτερότητες της αλιείας στην περιοχή της Μεσογείου, οποιαδήποτε ρύθμιση θα πρέπει να μην δημιουργήσει στεγανά εντός της κοινής αλιευτικής πολιτικής, ούτε να εισάγει εξαιρέσεις κατά την εφαρμογή των γενικών μέτρων της κοινής αλιευτικής πολιτικής που θα δημιουργήσουν απομονωμένες ζώνες, εισάγοντας ειδικές ρυθμίσεις οι οποίες θα αποβούν εις βάρος του ανταγωνισμού και θα τον διαστρεβλώσουν, δυσχεραίνοντας την εφαρμογή του νόμου σε άλλες περιοχές της ΕΕ[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.